ΓΙΑ ΤΑ ΟΙΚΟΝΟΜΙΚΑ ΤΟΥ ΚΟΜΜΑΤΟΣ

Ένα αριστερό κόμμα για να είναι ανεξάρτητο από συμφέροντα πρέπει να είναι ΚΑΙ οικονομικά ανεξάρτητο.

Το ισχύον καταστατικό προβλέπει (άρθρο 29) τους οικονομικούς πόρους του κόμματος:

* Οι συνδρομές μελών (Τα μέλη του ΣΥΡΙΖΑ που δεν είναι ταμειακά εντάξει δεν έχουν δικαίωμα ψήφου στην εκλογή οργάνων και αντιπροσώπων). Εφαρμόστηκε; ΟΧΙ.

Φυσικά παίρνουμε υπ’ όψη την δύσκολη οικονομική κατάσταση ή την ανεργία πολλών συντρόφων/σσών αλλά μία ελάχιστη συνδρομή (πχ 1-2 ευρώ το μήνα) όλοι θα μπορούσαν να προσφέρουν. Αυτό έχει και την έννοια της ελάχιστης συμμετοχής στις υποχρεώσεις του μέλους. Στις εκλογικές διαδικασίες όμως και στη λογική του «δεν αποκλείουμε κανέναν» ή «θέλουμε μεγάλη συμμετοχή» δεν εξετάζουμε αν οι σύντροφοι/σσες είναι ταμειακά εντάξει αλλά με μία εφάπαξ συνδρομή που καθορίζεται κεντρικά, συμμετέχουν με τα ίδια δικαιώματα και σύντροφοι/σσες «εξαφανισμένοι/ες» από άλλες διαδικασίες.

Αυτό έχει σαν αποτέλεσμα όλο και λιγότεροι/ες σύντροφοι/σσες να νιώθουν την ανάγκη-υποχρέωση να τακτοποιούνται οικονομικά. Με το νέο καταστατικό οι «εξαφανισμένοι/ες» θα μπορούν να είναι στη λίστα φίλων με όλα τα δικαιώματα που θα τους δίνει αυτό.

* Οι εισφορές βουλευτών, ευρωβουλευτών κλπ. Εφαρμόστηκε; Δεν ξέρω.
* Οι άλλοι πόροι που αναφέρει το καταστατικό αποδόθηκαν στο ταμείο;

Πιστεύω ότι ΚΑΙ σε αυτό το ζήτημα θα πρέπει να εφαρμόζεται το καταστατικό αν θέλουμε να έχουμε ένα κόμμα μελών με την ελάχιστη συνεισφορά και συμμετοχή αλλά το κυριότερο αν θέλουμε να έχουμε ένα κόμμα χωρίς εξαρτήσεις από συμφέροντα ή ανεξόφλητα δάνεια.

Σημαντικό επίσης ότι η λειτουργία των ΝΕ και των ΟΜ θα γίνει προβληματική (αδυναμία διοργάνωσης τοπικών δράσεων).

Ρέκατας Θωμάς

Μέλος ΝΕ Ιωαννίνων-υπεύθυνος οικονομικών

ΟΜ δυτικού τομέα Ιωαννίνων

6936699741

thomasrekatas@gmail.com

Βλαχάβα 42 Ιωάννινα